Title: I
Author: Martina Zálešáková
Last saved by: Martina Švecová
Company: MZ SR

I.	Úvod

Dňa 12. novembra 2008 bol na rokovanie vlády predložený materiál týkajúci sa návrhu riešenia stavu investície Fakultná nemocnica s poliklinikou Rázsochy. Vláda uznesením č. 819/2008:

A.	berie na vedomie : návrh riešenia stavu investície Fakultná nemocnica s poliklinikou Rázsochy

B.	uložila ministrovi zdravotníctva:

B.1: zabezpečiť projektový, medicínsky a technický audit stavby Fakultná nemocnica s poliklinikou Rázsochy z pohľadu možného zabezpečenia potrieb v poskytovaní zdravotnej starostlivosti na obdobie minimálne do roku 2050 so súbežnou aktualizáciou platného stavebného povolenia
B. 2: zabezpečiť prolongáciu stavebného povolenia
B. 3: predložiť na rokovanie vlády výstup z auditu s návrhom ďalšieho postupu

C.	 zrušila: uznesenie vlády SR č. 408 z 28. mája 2003 k návrhu riešenia zabezpečenia zdravotníckej výstavby a výuky .

Fakultná nemocnica s poliklinikou Bratislava (ďalej len „FNsP Bratislava“) v termíne do 31. decembra 2008 zrealizovala aktualizáciu príslušného stavebného povolenia, ktoré bolo poslednýkrát aktualizované v roku 2005 a jeho platnosť sa končila v roku 2008. Pôvodné stavebné povolenie odrážalo vtedajší pohľad na dostavbu  Fakultnej nemocnice s poliklinikou  Rázsochy.

Súčasne FNsP Bratislava podrobila stavbu projektovému, medicínskemu a technickému auditu z pohľadu možného zabezpečenia potrieb v poskytovaní zdravotnej starostlivosti, ako aj výučbových aktivít tak, ako to vláda uložila ministrovi zdravotníctva s termínom do 30. septembra 2009. Keďže pôvodný projekt nedokázal zabezpečiť súčasné stavebno-technické normy, bolo treba pristúpiť k vypracovaniu novej architektonickej štúdie. Štúdia rieši otázku Fakultnej nemocnice s poliklinikou Rázsochy aj reštrukturalizáciu jednotlivých nemocníc FNsP Bratislava s cieľom vybudovania  komplexného celku pre poskytovanie zdravotnej starostlivosti a výučbových aktivít, a to tak pre potreby  a požiadavky mesta či regiónu, ale najmä s dosahom na celú Slovenskú republiku.

Zároveň s auditom bol vyhotovený znalecký posudok hodnotiaci skutkový technický stav rozostavaných stavieb areálu Fakultná nemocnica s poliklinikou Rázsochy.

Výstupy a závery jednotlivých častí auditu sú prezentované v nasledujúcej časti materiálu s návrhom ďalšieho postupu investície Fakultná nemocnica s poliklinikou Rázsochy.

II.	Výstup  z medicínskej časti auditu  

Fakultná nemocnica s poliklinikou Rázsochy je majetkom štátu v správe Fakultnej nemocnice s poliklinikou Bratislava, ktorá vznikla zlúčením Fakultnej nemocnice s poliklinikou Ružinov, Fakultnej nemocnice Bratislava, Fakultnej nemocnice s poliklinikou akad. L. Dérera, Fakultnej  nemocnice s poliklinikou sv. Cyrila a Metoda Petržalka a Národného ústavu tuberkolózy a respiračných chorôb  Podunajské Biskupice.

V súčasnosti je rozostavaný komplex inovovanej 1. stavby Fakultnej nemocnice s poliklinikou Rázsochy v hrubej stavbe. V realizácii inovovanej 1. stavby podľa projektu stavby - zmena stavby pred dokončením z r. 1996 bol plánovaný posteľový blok s celkovým počtom 518 postelí. Návrh reprofilizácie kliník z roku 2006 umožňoval zväčšiť kapacitu lôžok na počet 635. Projekt rátal s dostavbou pozemných objektov: polikliniky, lekárne a rozšírením komplementárnej časti RTG a časti operačného traktu, ktorých realizácia sa nezačala. Plánovaná bola celková kapacita 13 operačných sál.

Pri hodnotení pôvodného projektu a koncepcie poskytovania zdravotnej starostlivosti a s ňou súvisiacich služieb obyvateľstvu Bratislavy a jej širšieho regiónu vo Fakultnej nemocnici s poliklinikou Rázsochy je nevyhnutné vychádzať z celkového kontextu fungovania FNsP Bratislava ako materskej organizácie. 

2.1. Analýza aktuálneho stavu

V tejto časti je predložené zhrnutie aktuálneho fungovania FNsP Bratislava k dátumu 30.8.2009 z pohľadu poskytovania zdravotnej starostlivosti, výučby vo všetkých kategóriách zdravotníckeho vzdelávania, hospodárenia organizácie ako i niektorých otázok, týkajúcich sa technického stavu budov a majetku.

2.1.1.  Zdravotná starostlivosť
V súčasnosti je zdravotná starostlivosť na úrovni lôžkovej, ambulantnej a spoločných vyšetrovacích a liečebných zložiek (ďalej len „SVaLZ“) poskytovaná v piatich samostatných nemocniciach, ktoré sú súčasťou FNsP Bratislava.   K 30.8.2009 bol celkový počet lôžok 2928, viď tab 1. Distribúcia lôžok v jednotlivých nemocniciach ako aj ich využitie je uvedené v tab 2. Charakteristickým pre ostatné obdobie je postupná redukcia počtu lôžok, vyplývajúca z reštrukturalizácie lôžok na základe aktuálnych potrieb, ako i reakcia na aktuálne trendy v poskytovaní zdravotnej starostlivosti. V nemalej miere ovplyvňuje využiteľnosť lôžkových kapacít stále aktuálna otázka personálneho obsadenia. V určitých medicínskych odbornostiach pretrváva nedostatok kvalifikovaného personálu, najmä v oblasti zdravotných sestier, čo nemalou mierou vplýva na kvalitu poskytovaných služieb a možnosti efektívneho využitia kapacít lôžkového fondu, viď tab 3 a tab 4. Aj v tejto otázke je jedným z riešení reštrukturalizovanie lôžkového fondu a sústredenie niektorých činností do centier. Umožní to efektívnejšie využitie personálneho, ale i materiálno technického vybavenia.

Tab 1 lôžkový fond FNsP Bratislava k 31.8.2009
Lôžkový fond FNsP Bratislava v roku 2009
Ružinov | 997 |
Petržalka | 727 |
Kramáre | 685 |
Staré mesto | 386 |
Podunajské Biskupice | 133 |
celkový počet lôžok | 2928 |

Tab 2.: FNsP Ba  Počet posteli  a využiteľnosť postelí v % za 1. polrok 2009 | | | |
Pracovisko | FNsP | FNsP | Ružinov | | | Petržalka | | | Kramáre | | | Staré mesto | | | Pod. Biskupice | | | | | | |
Odbornosť | poč. post. | využ. post. v % | oddelenie/klinika | poč. post. | využ. post. v % | oddelenie/klinika | poč. post. | využ. post. v % | oddelenie/klinika | poč. post. | využ. post. v % | oddelenie/klinika | poč. post. | využ. post. v % | oddelenie/klinika | poč. post. | využ. post. v % | | | | |
Interná | 341 | 77,89% | V. interná kl. | 90 | 75,76% | IV. interná kl. | 58 | 81,07% | I. interná kl. SZU | 52 | 85,82% | I. interná klinika | 56 | 73,15% | | | | | | | |
| | | | | | | | | III. interná kl. LFUK | 43 | 82,60% | II. interná klinika | 42 | 68,98% | | | | | | | |
Infektológia | 85 | 67,25% | | | | | | | KIGM -  dospelí | 55 | 56,56% | | | | | | | | | | |
| | | | | | | | | KIGM - deti | 30 | 87,71% | | | | | | | | | | |
Pneumológia(dosp.+deti) | 112 | 70,88% | KPaF I. SZU - Pneu. | 47 | 66,98% | | | | | | | | | | | | | | | | |
| | | KPaF I. SZU – Ftiz. | 18 | 69,04% | | | | | | | | | | | | | | | | |
| | | KPaF II. LFUK | 23 | 75,88% | | | | | | | | | | | | | | | | |
| | | Kl. detskej PaF | 24 | 74,59% | | | | | | | | | | | | | | | | |
Neurológia | 207 | 77,08% | Neurologická kl. | 59 | 70,99% | Neurologické odd. | 32 | 72,60% | II. neurologická klinika | 48 | 92,94% | I. neurologická kl. | 68 | 77,56% | | | | | | | |
Psychiatria | 192 | 78,91% | Psychiatrická  kl. | 58 | 84,56% | Psychiatrické odd. | 50 | 84,30% | | | | I. psychiatrická klinika | 84 | 73,42% | | | | | | | |
Pediatria | 40 | 61,06% | | | | Kl. pre deti a dorast | 40 | 61,06% | | | | | | | | | | | | | |
Gynekológia a p. | 320 | 69,93% | II. gyn.-pôr. kl. | 96 | 80,09% | I. gynek.-pôrod. kl. | 115 | 67,47% | Gyn.-pôrod. kl. | 109 | 63,57% | | | | | | | | | | |
Chirurg.(aj hrudn.) | 292 | 63,23% | IV. chirurgická kl. | 85 | 74,10% | II. chirurgická kl. | 64 | 46,89% | Chirurgická kl. | 46 | 59,15% | I. chirurgická klinika | 65 | 76,52% | | | | | | | |
| | | Kl. hrud. chir. | 32 | 62,38% | | | | | | | | | | | | | | | | |
Ortopédia | 137 | 71,93% | I. ortop.- traum. kl. | 106 | 69,34% | II. OTK - Ortoped. odd. | 31 | 80,73% | | | | | | | | | | | | | |
Urológia | 106 | 76,75% | Urologické odd. | 26 | 69,72% | Urologické odd. | 30 | 71,23% | Urologická kl. | 50 | 88,16% | | | | | | | | | | |
Úrazová chir. | 84 | 72,99% | | | | II. OTK - Odd. úraz. ch. | 32 | 80,85% | Klinika úrazovej chir. | 52 | 68,15% | | | | | | | | | | |
Otorinolaryng. | 51 | 70,17% | II. ORL klinika | 9 | 75,32% | I. ORL kl. | 42 | 69,06% | | | | | | | | | | | | | |
Oftalmológia | 55 | 75,58% | Kl. Oftalmológie | 41 | 80,89% | Očná klinika | 14 | 69,14% | | | | | | | | | | | | | |
Dermatovener. | 60 | 58,39% | | | | | | | | | | Dermatovenerologická kl. | 60 | 58,39% | | | | | | | |
Klin. Onkológia | 20 | 61,72% | KPaF I. SZU - OKO | 20 | 61,72% | | | | | | | | | | | | | | | | |
Anest. a int. med. | 42 | 60,71% | KAIM - OIM I. | 15 | 72,24% | OAIM | 10 | 43,57% | Kl. anest. a intenz. med. | 13 | 60,38% | | | | | | | | | | |
| | | KAIM - OIM II. | 4 | 68,23% | | | | | | | | | | | | | | | | |
FBLR | 61 | 81,12% | FRO | 31 | 83,50% | FRO | 30 | 78,67% | | | | | | | | | | | | | |
Hematológia a t. | 20 | 67,73% | | | | Kl. hemat. a trans. | 20 | 67,73% | | | | | | | | | | | | | |
Neurochirurgia | 52 | 75,19% | | | | | | | Neurochirurgická kl. | 52 | 75,19% | | | | | | | | | | |
Plastická chir. | 41 | 60,27% | Kl. plastickej chir. | 37 | 60,27% | | | | | | | | | | | | | | | | |
| | | Mikrochir. Centrum | 4 | | | | | | | | | | | | | | | | | |
Foniatria | 10 | 60,22% | | | | Foniatrické odd. | 10 | 60,22% | | | | | | | | | | | | | |
Nukleárna med. | 2 | 93,09% | | | | | | | | | | Odd. nukleárnej med. I. int.kl. | 2 | 93,09% | | | | | | | |
Gastroenterológia | 29 | 69,98% | | | | Gastroenterol. kl. | 29 | 69,98% | | | | | | | | | | | | | |
Diabetológia | 3 | 75,14% | | | | | | | | | | JIS diabet. a metabol. I. int. kl. | 3 | 75,14% | | | | | | | |
Neonatológia | 146 | 83,17% | Novorod. odd. | 40 | 84,60% | NK - Odd. fyz. nov. | 40 | 88,76% | Novorodenecké odd. | 40 | 69,21% | | | | | | | | | | |
| | | | | | NK - Perinatolog. c. | 26 | 93,84% | | | | | | | | | | | | | |
Geriatria | 115 | 87,03% | | | | | | | Klinika geriatrie | 45 | 112,26% | | | | Kl. geriatrie | 66 | 69,08% | | | | |
| | | | | | | | | | | | | | | JIS geriatrická a int. | 4 | 71,99% | | | | |
Cievna chir. | 30 | 61,86% | | | | Odd. cievnej chir. | 30 | 61,86% | | | | | | | | | | | | | |
Maxilofaciálna ch. | 19 | 61,09% | KÚČaTCH | 19 | 61,09% | | | | | | | | | | | | | | | | |
Gerontopsych. | 27 | 76,03% | PK-Gerontopsy. odd. | 27 | 76,03% | | | | | | | | | | | | | | | | |
Popáleniny | 30 | 53,60% | Kl. pop. a RCH | 30 | 53,60% | | | | | | | | | | | | | | | | |
Doliečovacie | 20 | 75,15% | | | | | | | | | | | | | Doliečovacie odd. | 20 | 75,15% | | | | |
Dlhodobo chorí | 123 | 71,42% | ODCH | 31 | 78,71% | ODCH | 24 | 71,13% | Odd. dlhodobo chorých | 25 | 53,94% | | | | ODCH I. | 23 | 73,85% | | | | |
| | | | | | | | | | | | | | | ODCH II. | 20 | 80,79% | | | | |
Chirurgia ruky | 25 | 60,83% | Odd. chir. Ruky | 25 | 60,83% | | | | | | | | | | | | | | | | |
Koronárna j. a ar. | 6 | 45,03% | | | | | | | | | | Koron. jed. a arytmie I. int. kl. | 6 | 45,03% | | | | | | | |
Prac. lek. a toxik. | 25 | 56,88% | | | | | | | Kl. prac. lek. a toxik. | 25 | 56,88% | | | | | | | | | | |
Spolu | 2 928 | | | 997 | | | 727 | | | 685 | | | 386 | | | 133 | | | | | |

Na základe uvedených údajov možno konštatovať nasledovné zistenia:
-	štruktúra lôžkových oddelení je nevyhovujúca, ani jedna z nemocníc nespĺňa charakteristiku komplexnej koncovej nemocnice (snáď najbližšie sa k tomu blíži nemocnica Ružinov)
-	predimenzovanie počtu jednotlivých medicínskych disciplín v nemocnici Ružinov,
-	absencia a nevyhovujúca distribúcia jednotlivých zložiek v nemocnici Staré mesto a nemocnici akademika L. Dérera
-	technické a projektové riešenie nemocníc neumožňuje flexibilné a efektívnejšie využívanie lôžkových kapacít
-	kvalita a technický stav najmä nemocnice Staré mesto a nemocnice akademika L. Dérera výrazne zaostáva za požiadavkami a očakávaniami (v niektorých oblastiach)  minimálnych štandardov súčasnej doby.
-	pretrvávajúci nedostatok kvalifikovaného personálu v určitých špecializáciách 

Tab 3. Počet lekárskych miest vo vzťahu k počtu lôžok a počtu systemizovaných lekárskych miest
nemocnica | lôžka (JIS) | system.lek. miesta | lekári skutočnosť | podstav | nadstav
Ružinov | 997 (49) | 378,5 | 358,055 | 30,295 | 9,85
Petržalka | 727(55) | 291,9 | 254,217 | 39,38 | 1,697
Pod.Biskupice | 133(6) | 66,8 | 47,28 | 19,54 |
Kramáre | 685(52) | 261 | 240,29 | 22,49 | 1,78
Staré Mesto | 386(23) | 163,4 | 148,8 | 14,86 | 3,27
celkom | 2982 | 1161,6 | 1048,8 | 126,565 | 13,57

Tab 4. Počet miest SZP, sanitárov a PPZ k počtu lôžok a počtu systemizovaných miest

nemocnica | lôžka (JIS) | syst.stav SZP | SZP skutočnosť | sanitári+PPZ system. | sanitári+PPZ skutočnosť
Ružinov | 997 (49) | 864 | 747,5 | 296 | 285,5
Petržalka | 727(55) | 637 | 555 | 228 | 227
Pod.Biskupice | 133 | 128 | 116 | 56 | 52
Kramáre | 685 | 675,5 | 591,90 | 238,5 | 221
Staré Mesto | 386 | 307 | 263,5 | 103,2 | 103,2
celkom | 2982 | 2611,5 | 2273,9 | 921,7 | 888,7

2.1.2.  Ambulantná zdravotná starostlivosť   

Napriek tomu, že špecializovaná ambulantná starostlivosť je prítomná vo všetkých nemocniciach FNsP Bratislava, podmienky na je poskytovanie sú rôzne. V nemocnici Staré mesto absentuje ambulantná činnosť moderného poliklinického charakteru.
	V ostatných nemocniciach sa síce špecializovaná ambulantná starostlivosť poskytuje v poliklinických podmienkach, kapacitne však nie vždy spĺňa požiadavky dnešnej doby.
Taktiež často chýba komplexnosť odborností, reflektujúca zastúpenie jednotlivých medicínskych disciplín v rámci jednotlivých nemocníc.
	Dispozičné, projektové ako i často prevádzkové dôvody bránia rozvoju moderných spôsobov liečby a riešenia určitých ochorení, ktorých riešenie sa v ostatnom období presúva z ústavnej starostlivosti do ambulantnej formy ako napr. formy jednodňovej chirurgie, ambulantné infúzne stacionáre a pod. Je predpoklad, po skúsenosti štátov vyspelých ekonomík, že tento trend bude mať v blízkej budúcnosti rastúcu tendenciu. Dopyt po tejto forme zdravotnej starostlivosti je citeľný už dnes. 

Tab 5. Počet ukončených hospitalizácií a ambulantných ošetrení za r. 2007 a 2008

Pracovisko | Počet ukončených hospitalizácií | Počet ambulantných vyšetrení
Rok | 2007 | 2008 | 2007 | 2008
Ružinov | 30 702 | 32 498 | 676 962 | 838 823
Petržalka | 23 842 | 24 979 | 554 157 | 868 150
Kramáre | 23 895 | 24 421 | 401 812 | 375 039
Staré mesto | 11 270 | 9 387 | 457 593 | 344 848
Pod. Biskupice | | 2 117 | | 99 643
FNsP Bratislava | 89 709 | 93 402 | 2 090 524 | 2 526 503

Údaje uvedené v tabuľke naznačujú, že zatiaľ čo v nemocnici Ružinov a Petržalka stúpa počet hospitalizácií a výrazne stúpa počet ambulantných ošetrení, počet hospitalizácií v nemocnici Kramáre a Staré Mesto má stagnujúci resp. klesajúci vývoj. Počet ambulantne ošetrených pacientov má zjavne klesajúci charakter. Špecializovaná nemocnica Podunajské Biskupice bola organizačne pričlenená k FNsP Bratislava od 1.1.2008, preto údaje z roku 2007 neboli zaradené.

2.1.3. Spoločné vyšetrovacie a liečebné zložky (ďalej len „SVaLZ“)

Situáciu v oblasti SVaLZ významným spôsobom ovplyvnilo zrušenie jednotlivých laboratórnych a zobrazovacích modalít formou odštátnenia a delimitácií. Absencia týchto modalít v rámci štruktúry FNsP Bratislava výrazne negatívne zasahuje do komplexnosti poskytovania zdravotnej starostlivosti, znižuje kvalitu a negatívne vplýva i na hospodárenie organizácie.
	V súčasnosti najciteľnejšia je absencia niektorých radiologických modalít  v jednotlivých nemocniciach, ktoré sa považujú za štandard moderného diagnostického procesu (ako napr. angiografia, vysoko výkonné CT a MRI). Spomenuté zobrazovacie zariadenia dnes v niektorých nemocniciach úplne chýbajú alebo sú vlastnené a prevádzkované externými privátnymi prevádzkovateľmi.
	Laboratórno-diagnostické služby sú dnes prevádzkované takmer v plnej miere viacerými externými privátnymi prevádzkovateľmi, ktorí vznikli v minulosti delimitáciou priestorových, prístrojových a personálnych kapacít FNsP Bratislava. Roztrieštenosť týchto činností spôsobuje nemalé procesné a organizačné problémy pri spracovaní vzoriek a najmä dostupnosti údajov a výsledkov.   Charakter zmluvných vzťahov s týmito „dodávateľskými“ subjektmi limituje možnosti ovplyvnenia týchto procesov.

2.1.4. Oblasť výskumu a výučby.

Tradícia výskumu a výučby siaha do doby založenia Lekárskej fakulty Univerzity Komenského v Bratislave. V súčasnosti prebieha výučba pregraduálneho a postgraduálneho charakteru na rôznych úrovniach všetkých kategórii zdravotníckych profesií vo všetkých nemocniciach patriacich pod FNsP Bratislava. Podmienky pre výučbu sú poznačené tým, že ani jedna z budov súčasných nemocníc pri svojej výstavbe nebola charakterizovaná ako pracovisko striktného akademického zamerania. Z údajov v tab 6 vyplýva, že dominantne sa na výuke podieľa nemocnica Staré Mesto, ktorá je zároveň z technického i dispozičné hľadiska najstaršou a najmenej vyhovujúcou budovou.  

Tab. 6 Prehľad výučby podľa jednotlivých pracovísk FNsP Bratislava letný semester 2008/2009
Pracovisko | | Počet študentov | | | Študentohodiny |
| | výučba | | | |
| slov. | angl. | spolu | štud. | dokt. | Spolu
FNsP Bratislava | 7410 | 1102 | 8512 | 219033 | 16120 | 235153
Petržálka | 969 | 188 | 1157 | 37435 | 2080 | 39515
Kramáre | 1752 | 132 | 1884 | 47490 | 2340 | 49830
Staré Mesto | 2565 | 552 | 3117 | 89477 | 7020 | 96497
Ružinov | 2124 | 230 | 2354 | 44631 | 4680 | 49311

Prípravný tím identifikoval príležitosti na zlepšenie spolupráce pri výučbe nasledovne:

•	chýbajú moderné priestory pre výučbu, priestory a vybavenie na seminárne stretnutia,
•	chýbajú podmienky pre vedeckú činnosť klinických pracovísk,
•	nárast počtu študentov zapríčiňuje nápor na organizáciu práce a súlad s prevádzkou FNSP Bratislava,
•	nevyjasnené podmienky pre prácu po skončení školy v rámci prípravy na špecializáciu,
•	žiadna z nemocníc nemá v súčasnosti možnosti spĺňať kritériá modernej výučby (reálne nie sú k dispozícii priestory),
•	chýba komplexná medzirezortná spolupráca, ktorá by sa mala riešiť až na úrovni vlády, 
•	komunikácia ministerstiev školstva a zdravotníctva nie je na dostatočnej úrovni, chýbajú styčné body najmä zo strany Ministerstva školstva SR,
•	nedostatok finančných zdrojov zo strany Ministerstva školstva SR na investície do prevádzky, tak aj do kvality výučbového procesu.

Celkove je možné hodnotiť podstatu spoluprácu medzi Lekárskou fakultou Univerzity Komenského (ďalej len „LFUK“), Slovenskou zdravotníckou univerzitou (ďalej len „SZU“)  a FNSP Bratislava ako obojstranne výhodnú v oblasti prevádzky nemocnice, keď:
-	zamestnanci LFUK a SZU participujú na zabezpečovaní zdravotnej starostlivosti  a vedeckovýskumnej činnosti FNsP Bratislava,
-	špecialisti z radov akademickej obce zvyšujú odbornú úroveň pracovísk FNsP Bratislava a podieľajú sa na odbornom kredite FNsP Bratislava,
-	FNsP Bratislava zabezpečuje svojimi zamestnancami potreby výučby,
-	FNsP Bratislava poskytuje priestory na zabezpečenie praktickej výučby pregraduálneho a postgraduálneho charakteru,
-	FNsP Bratislava poskytuje prístrojovú techniku na zabezpečenie praktickej výučby,
-	FNsP Bratislava poskytuje svojim odborným zameraním a koncentráciou personálnych a technických kapacít podmienky pre výučbu a vedecký výskum na najvyššej odbornej úrovni.

            Pôvodný projekt Fakultnej nemocnice s poliklinikou Rázsochy vychádzal z predpokladu výstavby rozsiahleho areálu stavieb nemocničného a univerzitného určenia, s plánovanou výstavbou chirurgických a nechirurgických kliník s celkovou kapacitou 1830 postelí. Z pôvodného zámeru došlo k dnešnému dňu k realizácii inovovanej 1. stavby Fakultnej nemocnice s poliklinikou Rázsochy v hrubej stavbe, v  ktorého rámci bol plánovaný posteľový blok s celkovým počtom 518 postelí.
 Pri hodnotení pôvodného zámeru sa došlo k záveru, že nezodpovedá aktuálnym požiadavkám. Posteľová kapacita 518 lôžok je nedostatočná, pôvodne plošne poddimenzované 3-lôžkové pacientské izby nezodpovedajú aktuálnym normatívom. Logistika a dispozičné riešenie jednotlivých lôžkových častí neumožňuje flexibilné a maximálne efektívne členenie ošetrovacích  jednotiek. Kapacita plánovaných 13 operačných sál je nedostatočná, konštrukčné výšky operačných sál a priestorov pre intenzívne lôžka nezodpovedajú aktuálnym technických normám. Absentuje prítomnosť jednodňovej chirurgie. V niektorých prípadoch chýba určitá priestorová a logistická nadväznosť (pohyb pacientov z urgentného príjmu a heliportu na operačné sály a pod.). Ambulantná starostlivosť a lekáreň je plánovaná v samostatne stojacom (ešte nepostavenom) objekte, čo výrazne zvyšuje nároky na pohyb osôb (pacientov i personálu) a materiálu. Plánovaný počet parkovacích miest, ako i organizácia statickej dopravy nezodpovedá aktuálnej dopravnej situácii. Pôvodný projekt neráta s prítomnosťou niektorých vysoko špecializovaných činností, ktoré mu udávajú charakter koncovej nemocnice.

Vedľajším cieľom bolo dosiahnutím realizácie dostavby Fakultnej nemocnice s poliklinikou Rázsochy navodiť celkovú reštrukturalizáciu lôžkového fondu FNsP Bratislava, rozvoj absentujúcich, resp. skvalitnenie existujúcich činností v poskytovaní služieb FNsP Bratislava s odozvou v časovom horizonte nasledujúcich minimálne dvoch desaťročí. „Výsledkom projektu by teda bola existencia troch nemocníc typu univerzitnej/fakultnej nemocnice a to: Rázsochy, Ružinov a  Petržalka“.
	
Kľúčovým východiskom pri príprave koncepcie bola snaha dostavbou Fakultnej nemocnice s poliklinikou Rázsochy naplniť nasledovné očakávania:
-	zabezpečenie kvalitnej zdravotnej starostlivosti pre obyvateľov Bratislavy a širšieho regiónu vrátane pokrytia potrieb obyvateľov Slovenska v určitých medicínskych oblastiach, s dosahom na cezhraničnú spoluprácu,
-	optimalizácia, ekonomizácia a modernizácia procesov zdravotnej starostlivosti,
-	zvýšenie kvality poskytovaných služieb,
-	spokojnosť pacienta,
-	uspokojenie potrieb zdravotníckych pracovníkov,
-	zabezpečenie kvalitných podmienok pre výučbu.

Výsledkom predloženej inovovanej koncepcie Fakultnej nemocnice s poliklinikou Rázsochy, zapracovanej do architektonickej štúdie uskutočniteľnosti, je objekt disponujúci celkovou kapacitou 856 lôžok, ponúkajúci možnosti vytvorenia 28 moderných operačných sál, so zázemím 94 intenzívnych a intermediárnych lôžok, s prislúchajúcim technickým a priestorovým vybavením. Jednotlivé lôžkové oddelenia disponujú jedno - dvojposteľovými pacientskými izbami moderného štandardu. Členenie priestorov poskytuje mimoriadnu flexibilitu a variabilitu. 

Vysoké očakávania, ako i nároky vyplývajúce z definície nemocnice ako koncového pracoviska pre riešenie polytraumatizmu, jednotlivých transplantačných programov celoslovenského významu, ako i sústredenie určitých špičkových pracovísk, viedli k tomu, že sa otázkam, vyplývajúcim z požiadaviek jednotlivých operačných disciplín, intenzívnej a urgentnej medicíny venovala obzvlášť veľká pozornosť. V samostatne stojacej budove, ktorá by optimálne  riešila transport pacientov z externého prostredia do prostredia nemocnice, zároveň by spĺňala všetky normatívne technické požiadavky na sústredenie náročných medicínskych technologických zariadení a jednoduchým spôsobom riešila pohyb pacientov, personálu a materiálu vo vertikálnom a horizontálnom smere, je vytvorený priestor pre vybudovanie urgentného príjmu, moderného rádiodiagnostického oddelenia, 28 operačných sál, silného pracoviska intenzívnej medicíny, popáleninovej jednotky, jednodňovej chirurgie, koronárnej jednotky a endoskopického pracoviska.

Štúdia vo svojom návrhu vytvára priestor pre realizáciu dostatočného priestorového potenciálu pre priestory vhodné pre výučbu. Súbežne areál poskytuje dostatočnú plochu pre prípadnú realizáciu výstavby budovy univerzity v budúcnosti.

Výstup z medicínskeho auditu sa stal podkladom pre prípravu technickej časti auditu.

III.	Výstup z technickej časti auditu

Nevyhovujúca sieť zdravotníckych zariadení v Bratislave v 70. rokoch minulého storočia bola dôvodom na vypísanie architektonickej súťaže, ktorá tento stav mala zhodnotiť a navrhnúť riešenie. 

Pôvodnú koncepciu výstavby nového zdravotníckeho areálu tvorilo päť samostatných stavieb:

a)	1. stavba – Fakultná nemocnica s orientáciou na chirurgické disciplíny s kapacitou 405 postelí,
b)	2. stavba – Fakultná nemocnica s poliklinikou s orientáciou na interné disciplíny s uvažovaným rozšírením lôžkovej kapacity o ďalších 1 320 postelí,
c)	3. stavba – teoretické ústavy lekárskej fakulty, 
d)	4. stavba – ústavy klinickej onkológie,
e)	5. stavba – internáty stredného zdravotníckeho personálu,

Pre projektovú časť je charakteristická skutočnosť, že vznikala na základe požiadaviek 70.- 80. rokov minulého storočia a že nedošlo k úplnej, ale len čiastočnej realizácii pôvodného zámeru.
Z uvedeného vyplýva, že koncepcia dispozičného riešenia bola do značnej miery neaktuálna, niektoré pôvodné zámery nezodpovedajú technickým a normatívnym požiadavkám – priestorové poddimenzovanie pôvodných trojlôžkových pacientských izieb, nízka konštrukčná výška v časti určenej pre operačné sály a intenzívne lôžka. Logistické a priestorové väzby nie sú optimálne, čo vyplýva z neúplnej realizácie pôvodného zámeru.
Z uvedeného dôvodu vyplýva i kapacitná disproporcia medzi nedostatočnou lôžkovou kapacitou a predimenzovanou technickou časťou stavby.
Na základe týchto zistení a záverov vyplývajúcich z medicínskej časti auditu vznikla otázka, ako a či sa dá do rozostavaného areálu umiestniť kapacita 900 až 1000 postelí s prislúchajúcou a primeranou komplementárnou vybavenosťou, zodpovedajúcou požiadavkám na univerzitnú nemocnicu európskeho štandardu.

Bolo vypracovaná  štúdia realizovateľnosti uvedených zámerov. Táto štúdia, postavená na koncepte vytvorenia 900-lôžkovej všeobecnej koncovej univerzitnej nemocnice, preukázala, že na takmer rovnakej hrubej podlahovej ploche (pôvodný návrh 131 867 m2, nový návrh 149 859 m2) sa dá dosiahnuť dvojnásobná lôžková kapacita (897 lôžok) oproti pôvodnej kapacite, dvojnásobný počet operačných sál (28 sál) a ostatná komplementárna a výučbová kapacita.
Pri tejto úprave vznikne len zanedbateľná požiadavka na stavebné úpravy existujúcich konštrukcií, okrem úprav v časti nových operačných sál, kde boli nevyhovujúce výšky miestností. Štúdia zohľadňuje do maximálnej miery aktuálne technické i normatívne požiadavky na jednotlivé nemocničné priestory. Zároveň rieši i pôvodne poddimezované nároky na parkovacie plochy, transport osôb i materiálu i logistiku jednotlivých celkov.

Stručné zhodnotenie znaleckého posudku stavby:

      Podrobný prieskum stavby, vykonaný overenými skúšobnými metódami a autorizovanými znalcami, vykonaný v mesiacoch júl až september 2009 preukázal, že nosná železobetónová konštrukcia stavby ani po 20 rokoch nevykazuje žiadne poruchy, ktoré by mohli ohroziť stabilitu a statiku stavby. Zistené drobné nedostatky ako korózia oceľových nenosných výrobkov, neudržiavaná  strešná krytina a pod., ale najmä zásahy povahy rozkrádania a vandalizmu nemajú podstatný vplyv na celkový technický stav konštrukcií, ktoré možno jednoznačne považovať za nepoškodené a schopné uvažovanej prestavby. Podľa záverov znaleckého posudku nosný systém rozostavanej stavby v plnej miere vyhovuje. Morálne a technicky sú zastarané technologické dodávky (napr. vzduchotechnika, kotolňa, inštalácie a pod.), ktoré treba v celom rozsahu vymeniť.

            S prihliadnutím na rozšírenie a úpravy medicínskej kapacity stavby oproti pôvodnému projektu, konštatovanie znalcov o zastaranosti technického   riešenia technologickej časti stavby, bude nevyhnutné prepracovať celú projektovú dokumentáciu pre účely zmeny stavebného povolenia a následne novú realizačnú dokumentáciu.

IV.	Finančné zabezpečenie realizácie dostavby Fakultnej nemocnice s poliklinikou Rázsochy

Vzhľadom na vykonaný medicínsky, prevádzkový a technický audit a zrealizované výstupy  sa javí dobudovanie nemocnice ako jednoznačne potrebné pre riešenie očakávaných zdravotníckych potrieb obyvateľstva.

Realizátori auditu vypočítali predbežnú cenu dostavby diela, včítane jeho projektovej a technologickej vybavenosti, na 480,0 mil. Eur bez DPH. Na základe uvedeného faktu ako aj reálnej situácie v hospodárstve SR a v slovenskom zdravotníctve  je zjavné, že riešenie takejto potreby občanov je nutné hľadať v mimorozpočtovom financovaní, a to napr. na báze verejno-súkromného partnerstva (PPP projekt). Tento spôsob realizácie projektu umožní pri garantovaní určitých stabilizujúcich dojednaní dostavbu, prevádzkovanie, financovanie a úhradu platieb za  služby poskytované súkromným partnerom počas lehoty dohodnutej v koncesnej zmluve. 

Riešenie umožní nadväzne uvoľniť stavebné a pozemkové kapacity viazané v lokalitách Bratislava–Staré mesto a Kramáre, riešiť predaj aktív, a tým znížiť nároky na záväzky vyplývajúce z výstavby. 

V.	Záver

Dobudovanie Fakultnej nemocnice s poliklinikou Rázsochy reaguje na nové trendy a požiadavky prostredia, ako aj na výsledky internej analýzy z prostredia FNsP Bratislava. Koncepcia je zameraná prioritne na zlepšenie poskytovania zdravotnej starostlivosti, zároveň však kladie dôraz aj na maximálnu efektivitu vynakladaných zdrojov.

Koncepcia navrhuje dobudovať nemocnicu s cieľom vytvoriť podmienky pre špičkové koncové univerzitné zdravotnícke zariadenie s celkovou kapacitou asi 900 lôžok, s vysokou úrovňou vybavenia operačných sál, urgentnej a intenzívnej medicíny na najvyššej odbornej a technickej úrovni. Poskytuje moderné riešenie ambulantnej starostlivosti v súlade s očakávanými trendmi v blízkej budúcnosti. Kladie dôraz na integráciu všetkých procesov, nevyhnutných pre kvalitnú zdravotnú starostlivosť a jej maximálne zefektívnenie.

I napriek tomu, že dielo si vyžaduje značný finančný objem, je jedinou zmysluplnou alternatívou stabilizácie a zabezpečenia ďalšieho rozvoja zdravotného stavu obyvateľstva širokého regiónu s dosahom na celú SR, ako aj edukačnej základne slovenského zdravotníctva na obdobie presahujúce minimálne 25 rokov s významným potenciálom cezhraničnej spolupráce.